Diari Oficial de la Generalitat Valenciana


Sumari del DOGV 3331, del 16-09-1998 (1998/6721)

RESOLUCIÓ de 20 de juliol de 1998, del director general de Funció Pública, per la qual s'exclou provisionalment la Sra. Desamparados Badenes Vicente de la llista d'admesos als cursos d'adaptació del règim jurídic de determinat personal de la Generalitat Valenciana a la naturalesa dels llocs que ocupa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3331

Data del DOGV
:   16-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6721


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 20 de juliol de 1998, del director general de Funció Pública, per la qual s'exclou provisionalment la Sra. Desamparados Badenes Vicente de la llista d'admesos als cursos d'adaptació del règim jurídic de determinat personal de la Generalitat Valenciana a la naturalesa dels llocs que ocupa. [1998/6721]
  
Vist l'escrit de 8 de maig de 1998 del secretari general de la Conselleria de Presidència en què s'elevà consulta sobre les raons per les quals la Sra. Desamparados Badenes Vicente estava inclosa en la relació nominal de personal a funcionaritzar, sent contractada laboral temporal.
  
Vist l'informe del Servei de Règim Jurídic i Relacions Sindicals de la Conselleria d'Economia, Hisenda i Administració Pública de 19 de juny de 1998 en què es manifesta que la Sra. Badenes Vicente té plantejat un litigi en la Generalitat Valenciana en reclamació de reconeixement de la seua condició de personal laboral fix, en el qual s'ha dictat pel Jutjat núm. 4 dels de València, en les actuacions 6122/95, sentència desestimatòria de la petició de la demandant, la qual ha recorregut el veredicte en suplicació.
  
Atés que el punt 4t de l'Acta núm. 6 de la sessió de la Comissió d'Adequació al procés de funcionarització, acordat l'1 de juliol de 1997 diu textualment ?es decideix incloure, cautelarment, aquell personal que ha guanyat alguna sentència el veredicte de la qual li permetria estar inclòs en el procés de funcionarització, però està recorreguda per l'administració?.
  
Vist l'Acord adoptat el 6 de juliol de 1998 de la Comissió d'Adequació al procés de funcionarització expressament convocada per a la inclusió cautelar de la Sra. Desamparados Badenes Vicente en la llista definitiva d'admesos, recollit en l'acta núm. 7 d'aquesta data en el qual es diu textualment:
  
?1r. Suspendre cautelarment la inclusió de la Sra. Desamparados Badenes Vicente en les llistes d'admesos de personal a funcionaritzar i traslladar aquesta suspensió a l'IVAP per a l'exclusió de la participació en el corresponent curs d'adaptació de règim jurídic del personal de la Generalitat Valenciana a la naturalesa dels llocs de treball que ocupa.
  
2n. Iniciar els tràmits de la revisió d'ofici de l'exclusió definitiva de la Sra. Badenes Vicente del procés d'adaptació del règim jurídic del personal a la naturalesa dels llocs de treball que ocupa, convocats per Ordre de 18 de desembre de 1996 de la Conselleria de Presidència.-
  
Vist que, d'acord amb el que preveu l'article 72 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, l'òrgan competent per a resoldre un procediment iniciat pot adoptar les mesures provisionals que estime oportunes per a assegurar l'eficàcia que poguera recaure, si hi haguera suficients elements de judici per a això, i sense que l'adopció d'aquestes cause perjudici de difícil o impossible reparació als interessats ni impliquen violació de drets emparats per les lleis.
  
Fent ús de les competències que legalment tinc establides, resolc
  
Primer
  
Excloure cautelarment la Sra. Desamparados Badenes Vicente dels cursos d'adaptació del règim jurídic de determinat personal de la Generalitat Valenciana a la naturalesa dels llocs que ocupa, per no tenir la condició de ser personal fix de la Generalitat Valenciana.
  
Segon
  
Iniciar la revisió d'ofici de la Resolució de 7 de juliol de 1997 de la Direcció General de Funció Pública (DOGV núm. 3034, de 14 de juliol), per la qual es publicà la llista definitiva d'admesos i exclosos als cursos d'adaptació del règim jurídic de determinat personal de la Generalitat Valenciana a la naturalesa dels llocs que ocupa, pel que fa a la inclusió cautelar en aquesta de la Sra. Desamparados Badenes Vicente.
  
Contra la present resolució, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, segons que estableixen els articles 37 i 58.1 de la Llei de 27 de desembre de 1956, Reguladora de la mencionada jurisdicció. La interposició del recurs requerirà la comunicació prèvia a la Conselleria d'Economia, Hisenda i Administració Pública a la qual fan referència els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 57.2.f) de l'esmentada llei reguladora (disposició addicional onzena de la Llei 30/1992).
  
Tot això sense perjudici que puga exercitar-se qualsevol altre recurs o acció que s'estime procedent.
  
València, 20 de juliol de 1998.- El director general de Funció Pública: Fernando Cano Pérez